Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 249/13/6606	Lučenec, 19.5.2015
EEČ : 2-47-58-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletej dcéry XXXXX, nar. 23.07.2000, hoci bol právoplatným rozsudkom Okresného súdu v Lučenci č.k. 11P 337/2009 zo dňa 28.07.2009, zaviazaný k plateniu výživného mesačne sumou 30 % zo sumy životného minima počnúc dňom 31.07.2009 vždy mesačne predom do 20-teho dňa toho ktorého mesiaca k rukám starej matky dieťaťa XXXXX, nar. XXXXX, ktorá suma bola právoplatným rozsudkom Okresného súdu v Lučenci č.k. 5P 23/2013 zo dňa 17.04.2013 zvýšená na sumu 100,- € mesačne počnúc dňom 11.06.2013, túto povinnosť riadne, pravidelne a v plnej výške neplnil v Lučenci a inde a za obdobie od 01.07.2011 do 05.02.2014 starej matke dieťaťa XXXXX na výživnom dlhoval celkovú sumu 1 505,15 €, 

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie pre prečin zanedbania povinnej výživy podľa § 207 odsek 1, odsek 3 písmeno b) Trestného zákona na tom skutkovom základe, ktorý je uvedený vo výrokovej časti tohto uznesenia.
Dňa 18.05.2015 bol na tunajšiu prokuratúru doručený návrh vyšetrovateľa PZ, OR PZ v Lučenci na zastavenie  trestného stíhania podľa § 215 odsek 1 písmeno h) Trestného poriadku z dôvodov § 86 odsek 1 písmeno a) Trestného zákona.
Preskúmaním spisového materiálu som zistila, že podmienky na zastavenie trestného stíhania sú splnené. Z vyhlásenia obvineného XXXXX vyplýva, že si je vedomý svojej vyživovacej povinnosti voči maloletej dcére XXXXX, ktorá bola zverená do výchovy a starostlivosti starej matke XXXXX. Doznal, že si vyživovaciu povinnosť neplnil riadne a včas, nakoľko však vzniknutý dlh bol plne uhradený dňa 29.04.2015 matkou obvineného XXXXX do rúk poškodenej XXXXX žiada, aby bolo trestné stíhanie vedené proti nemu zastavené.
Svedkyňa - poškodená XXXXX uviedla, že obvinený XXXXX si svoju vyživovaciu povinnosť neplnil od 01.07.2011. So svojou dcérou sa nekontaktuje, neposiela jej žiadne dary ani peniaze. Maloletá navštevuje základnú školu v Lučenci. Poškodená od 01.02.2013 poberá od ÚPSVaR v Lučenci náhradné výživné, pričom jej vnučka hmotnou núdzou netrpí a svedkyňa sa o ňu riadne stará. Vo svojom poslednom výsluchu dňa 29.04.2015 poškodená uviedla, že obvinený jej mal do februára 2014 na výživnom vyplatiť celkovú sumu 1 505,15 €. Uviedla, že cez matku obvineného jej boli posielané peniaze a to určité sumy šekom a zvyšok dlžnej sumy jej bol odovzdaný osobne matkou obvineného. Prehlásila, že obvinený XXXXX má celý dlh na výživnom vyrovnaný a nie je dlžný žiadne peniaze. 
Výpoveď svedkyne - poškodenej potvrdila aj XXXXX, matka obvineného. Vypovedala, že obvinený posielal peniaze jej a ona tieto poštou zasielala poškodenej XXXXX. Tiež jej dala peniaze osobne do rúk a teda vyplatila celý dlh na výživnom. Predložila aj doklady o priebežnom platení výživného, pričom fotokópie poštových poukazov sa nachádzajú na č.l. 43 vo vyšetrovacom spise. Po zrátaní jednotlivých súm, ktoré boli zaslané na adresu poškodenej vyplýva, že v období od 20.08.2013 do 09.01.2015 poškodenej bola zaslaná celková suma 740,- €.  
Podľa § 86 odsek 1 písmeno a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 odsek 1 písmeno a) Trestného zákona a  svoju vyživovaciu povinnosť dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jela Gaštanová
prokurátorka